วันนี้ผมอยู่แถวพระราม 2 กับเพื่อนและพยายามหาร้านอาหารใหม่ๆทานช่วงก่อนเที่ยง แต่ก็ไม่มีร้านไหนโดน พวกผมเลยกลับมาทานร้าน ก๋วยเตี๋ยวลูกชิ้นแคระที่พวกผมเคยทานเมื่อปีก่อนตอนเปิดร้านใหม่ๆนะครับ

ร้าน เจ๊โหนก ก๋วยเตี่ยวลูกชิ้นแคระ อยู่บนถนนพระราม 2 ขาออก บริเวณหน้าศูนย์รถยนตร์ Mitsubishi ก่อนถึงหมู่บ้านชิชา สามารถจอดรถได้ตามริมถนนครับ ... ร้านเป็นร้านเล็กๆ มีโต๊ะประมาณ 10-11 ตัว ลูกค้าเยอะต้องนั่งรวมๆกัน ผมมาถึงร้าน 11 โมงนิดๆ ลูกค้าเต็มร้านทั้งด้านนอกที่รอสั่งกลับบ้านและด้านใน จนต้องยืนรอที่นั่งครับ ภายในร้านไม่ได้มีอะไรเปลี่ยนแปลงจากเมื่อ 1 ปีครึ่งที่แล้ว จะมีก็ด้านข้างๆร้านที่มีร้านมาเปิดเพิ่มอีกหลายร้านนะครับ

รีวิวของเพื่อนๆชาว Wongnai ช่วงที่ผ่านมา มีทั้งให้ดาวมากเพราะอาหารอร่อย กับ ให้ดาวน้อยเพราะเรื่องการบริการนะครับ ... เรื่องพนักงานผู้หญิง (ไม่แน่ใจว่าเป็นเจ้าของหรือป่าวนะครับ) จะดูยุ่งๆจนไม่ยิ้มแย้มและออกแนวหงุดหงิดเหมือนกันครับ แต่ก็คอยมองและตามอาหารให้ลูกค้านะครับ .. ประเด็นที่ทำให้เกิดปัญหายุ่งๆคงเป็นที่ระบบการจัดการของร้านนะครับ เพราะ รายการอาหารที่สั่งที่ลูกค้าจดเองจะไม่มีเลขที่โต๊ะทำให้เกิดผิดพลาดหลายครั้ง , การจัดคิวอาหารยังมีแซงคิวกันให้เห็นบ้าง , บางทีทางร้านก็ทำใบรายการอาหารหายครับ ^^" .... ณ วันที่ผมทานอาหารรอนานถึงนานมากครับ ผมสั่งก๋วยเตี๋ยว 2 ชามใช้เวลาประมาณ 20-25 นาทีกว่าจะได้ครับ คงเพราะมีลูกค้าซื้อกลับไปทานที่บ้านเยอะนะครับ 

อาหารที่พวกผมสั่งมี ลูกชิ้นกุ้ง 20 ลูก/80บาท , เกี๊ยวทอด+ลูกชิ้นกุ้ง10ลูก 40 บาท , บะหมี่ต้มยำ 40 บาท และ เส้นหมี่น้ำ 40 บาท
หมายเหตุ ที่สั่งเกี๊ยวกับลูกชิ้นมาเยอะเพราะรอก๋วยเตี๋ยวนานมาก แต่เกี๊ยวกับลูกชิ้นกุ้งสั่งแล้วรอแป๊ปเดียว ผมจึงสั่งมาทานก่อน ทานหมดยังไม่ได้ก๋วยเตี๊ยวก็เลยสั่งอีกนะครับ
... เกี๊ยวทอด : กรอบมาก ทานกับน้ำจิ้มอร่อยดีครับ
... ลูกชิ้นกุ้ง : เพื่อมผมชอบแต่ส่วนตัวผมไม่ค่อยชอบครับ เพราะลูกชิ้นกุ้งลูกเล็ก ด้านนอกแข็งๆเหนียวๆ ด้านในนุ่มลงมาหน่อย จิ้มน้ำจิ้มแล้วรสชาติพอได้ครับ
... บะหมี่ต้มยำ : อร่อยดีครับ เผ็ดกำลังดี ทางร้านยำมาอร่อย ชอบลูกชิ้นแคระอร่อยดี ส่วนลูกชิ้นกุ้งพอโดนน้ำซุปแล้วนิ่มลงทานง่ายขึ้น 
... เส้นหมี่น้ำ : ชามนี้เพื่อนทาน บอกว่าเฉยๆ พอทานได้ครับ

โดยรวมแล้ว ก๋วยเตี๋ยวต้มยำกับเกี๊ยวอร่อยดีครับ แต่ที่ทำให้มื้อนี้อร่อยน้อยลงก็คงเป็นที่การบริการกับเวลาที่รอนานนะครับ 